**БАРОМАДИ АМИРЗОДА А.А.,**

**МУОВИНИ ВАЗИРИ ТАНДУРУСТЇ ВА ЊИФЗИ ИЉТИМОИИ АЊОЛИИ ЉУМЊУРИИ ТОЧИКИСТОН**

**ДАР ҶАЛАСАИ ГУРУҲИ КОРИИ БАЙНИИДОРАВИИ №7 ШӮРОИ МИЛЛИИ РУШДИ НАЗДИ ПРЕЗИДЕНТИ ҶУМҲУРИИ ТОҶИКИСТОН**

**(17.05.2024, меҳмонхонаи “Хилтон-Душанбе”)**

Муњтарам аъзоёни гуруњи корї, мењмонон ва њозирини гиромї!

Пеш аз њама иљозат фармоед Шуморо аз номи роњбарият ва бевосита Вазири тандурустї ва њифзи иљтимоии ањолии Љумњурии Тољикистон, муњтарам Абдуллозода Љамолиддин Абдулло дар ҷаласаи гуруҳи кории байниидоравии Шӯрои миллии рушди назди Президенти Љумњурии Тољикистон оид ба раванди иљрои ќарори Њукумати Љумҳурии Тољикистон аз 27 феврали соли 2021 №49 “Барномаи миллии ҳимояи аҳолӣ аз бемории сил дар Ҷумҳурии Тоҷикистон барои солҳои 2021-2025” дар ин толори пуршукуњ самимона хайрамаќдам мегўям.

Дар баробари ин, чорабинии имрўза бо назардошти муњимияти он дар раванди рушди соњаи тандурусти кишвар љињати баланд бардоштани сатҳи солимӣ ва такмили низоми тандурустии аҳолии Ҷумҳурии Тоҷикистон ва мутобиқ ба “Ҳадафҳои рушди устувор”, баргузор гардида истодааст.

Бояд ќайд намуд, ки рушди соҳаи тандурустӣ яке аз рукнњои асосии сиёсати хирадмандонаи Асосгузори сулҳу ваҳдати миллӣ-Пешвои миллат, Президенти Ҷумҳурии Тоҷикистон муҳтарам Эмомалӣ Раҳмон мебошад. Дар ин росто бо ќарори Њукумати Ҷумњурии Тољикистон “Стратегияи њифзи солимии ањолии Љумњурии Тољикистон то соли 2030” ва “Барномаи миллии њимояи ањолӣ аз бемории сил дар Љумњурии Тољикистон барои солҳои 2021-2025” ќабул гардиданд.

Масъалаҳои ҳифзи солимӣ ва иҷтимоии аҳолӣ дар баробари 4 афзалиятҳои стратегии сиёсати Ҳукумати Љумҳурии Тоҷикистон дар меҳвари амалҳои давлат дар самти баланд бардоштани сатҳи некӯаҳволии мардуми Тоҷикистон дар мадди аввал қарор доранд. Танҳо солњои охир мавриди муҳокимаи пайваста ва тасфири дақиқ қарор додани ҷанбаҳои гуногуни хизматрасонии тиббию иҷтимоӣ ба ҳар як қишри ҷомеа дар ҷаласаю машваратҳои шӯроҳои амният, ҳамоҳангсозӣ оид ба масъалаҳои тандурустӣ ва ҳифзи иҷтимоии аҳолӣ ва мубориза бо беморињои сироятї дар назди Њукумати Љумњурии Тољикистон, ки аз таваљљўҳи махсуси роҳбарияти давлат ба масъалањои иљтимої шаҳодат медиҳанд.

Бояд ќайд намуд, ки пешгирӣ ва назорати мутаасили беморињо, яке аз самтҳои муҳимтарини рушди соҳаи тандурустӣ ба ҳисоб меравад. Вазорати тандурустї ва њифзи иљтимоии ањолї дар самти беҳтар намудани раванди пешгирӣ ва назорати бемории сил дар якљоягї бо шарикон оид ба рушд мунтазам чораҳои заруриро љињати бењтар намудани инфрасохтор, заминаи моддию техникї ва иќтидории кадрии соњаи зиддисилии кишвар, андешида истодааст.

Чи тавре ки маълум аст, бемории сил бемории иљтимої ба шумор рафта, мубориза бо он амалисозии чорањои байнисоњавиро таќозо менамояд. Аз ин лињаз, татбиќи “Барномаи миллии ҳимояи аҳолӣ аз бемории сил дар Ҷумҳурии Тоҷикистон барои солҳои 2021-2025” аз вазорату идорањо, ташкилотҳои ѓайридавлатӣ, иттињодияњои касбї, тамоми кормандони тиб ва шарикон оид ба рушд амалї намудани чорањои муассирро таќозо менамоянд. Дар натиљаи таѓйиротҳои куллӣ тӯли даҳсолаҳои охир дар раванди воридсозии принсипњои асосии хизматрасонињо, самаранокии хизматрасонии тиббӣ ва нишондодҳои асосии кишвар оид ба беморшавї ба бемории сил тадриљан ва ба маротиб бењтар гардиданд.

Дар солҳои охир дар самти мубориза бар зидди бемори сил дар сатҳи шабакаи муассисањои тандурустї бо дарназардошти дастовардњои илми муосир ва технологияи њозиразамон усулњои нави пешгирї, ташхису табобат љињати бењтар намудани сифати хизматрасонии тиббӣ ба роњ монда шудаанд.

Бо назардошти гуногунрангии васеи ҷуғрофӣ ва бинобар он, ки бештар аз 70% аҳолии кишвар дар маҳалли деҳот зиндагӣ мекунанд, таъсиси сохтори самарабахши тандурустї дар Ҷумҳурии Тоҷикистон дар раванди расидан ба Фарогирии умумӣ бо хизматрасониҳои тандурустӣ ва таъмини дастрасии молиявӣ ва воқеии хизматрасониҳои тиббии одил ва босифат барои тамоми аҳолии Тоҷикистон нақши калидиро мебозад.

Тавассути баргузории чорабинии имрўза, мо њамбастагиро байни тамоми вазорату идорањо, шарикон оид ба рушд ва љомеаи шањравандиро басо муњим арзёбї намуда, тамоми захирањо, аз он љумла захирањои молиявї, метавонанд тибќи талаботњои воќеии ањолї ва афзалиятњои миллї ба таври мукаммал бо маќсади фароњамоварии сариваќтї, таќсимоти одил, баробар ва истифодабарии самарабахш сафарбар карда шаванд. Дар натиља, ин ба амалҳои мувофиќашуда, фарогиранда ва њамоњангшуда мусоидат менамояд ва Љумњурии Тољикистон дар раванди ноил шудан ба натиљањои бењтар ва баробарњуќуќ дар соњаи тандурустї ноил мегардад.

Айни замон, Вазорати тандурустӣ ва ҳифзи иҷтимоии аҳолии Ҷумҳурии Тоҷикистон дар байни аҳолӣ чорабиниҳои тарғиботӣ-ташфиқотиро оид ба пешгирӣ аз бемориии сил, ташфиқи тарзи ҳаёти солим љињати баланд бардоштани маърифати тиббии шаҳрвандон мунтазам гузаронида истодааст.

Боварии комил дорам, ки минбаъд низ тамоми сохторњои алоќаманд ва алалхусус кормандони соњаи тандурустии кишвари азизамон дар таъмини солимии ҷомеа саҳми боризи хешро мегузоранд.

Дар баробари ин, миннатдории хешро ба Намояндагии Барномаи рушди Созмон Миллали Муттањид оиди ҳамкорињои судманд дар самти пешгирию назорати бемори сил ва баргузории чорабинии имрўза иброз менамоям.

Дар фарљоми суханрониам ва бо истифода аз фурсати муносиб, ба тамоми иштирокчиён гуруњи корї фаъолияти пурсамар таманно намуда, дар кори њамоиши имрўза бурдборињо хоњонам.

ТАШАККУР !!!